**SMTTE-skema**

|  |  |
| --- | --- |
| Sammenhæng | Børnehaven har udarbejdet specifikke kvalitetsmål for arbejdet med digitale medier i det praktiske, pædagogiske arbejde med vores udeliv. |
| Mål | I forbindelse med vores årlige projekt med fodring af fuglene ved vores foderbræt, skal der denne gang anvendes digitale medier (iPad m.m.) i procesforløbet. Både børn og voksne skal afprøve de digitale potentialer. De voksne skal have fokus på deres medievejledende rolle, hvor de er rammesættende (det formelle læringsrum), så børnene selv kan anvende den legende og selvigangsættende proces (det uformelle læringsrum). Fotooptagelser skal afspejle børnenes perspektiv. Det er børnene, der skal være aktørerne. |
| Inklusion | Alle projektdeltagere (børn og voksne) skal – uanset personlige digitale kompetencer – afprøve iPad, og de voksne skal kunne dokumentere dette. Det er vigtigt at inddrage de børn, der ellers er tilbageholdende med at opsøge it. Ligeledes kan de børn, der allerede har vist både interesse og indsigt omkring it, få stillet mere udfordrende opgaver med iPad, eksempelvis produktion af video i *iMovie*. |
| Tiltag | Der indkøbes på forhånd et vildtkamera til fotooptagelser, så fuglelivet kan iagttages på nært hold.  Der indkøbes fuglefoder, svinefedt og andet nødvendigt til fremstilling af fedtkugler m.v.  Processer og arbejdsgange dokumenteres ved foto og videooptagelser.  Der foretages innovativ evaluering via interviews med børnene. Disse interviews optages på video med iPad. |
| Tegn | Både børn og voksne skal uopfordret bruge digitale løsninger.  Det skal være sjovt, legende og lærende. |
| Evaluering | Der evalueres afsluttende i teamet. Til den afsluttende og konkluderende evaluering inddrages børneinterviews fra processen.  Feedback fra forældregruppen skal indtænkes.  En pædagog er ansvarlig for dataindsamling til evaluering. |